Rəssam ömrünün palitrası. Xalq rəssamı Böyükağa Mirzəzadə

Rəssam ömrünün palitrası. Xalq rəssamı Böyükağa Mirzəzadə — Azərbaycan sənədli filmi.

 Məzmun 
Film Azərbaycanın Xalq Rəssamı Böyükağa Mirzəzadənin həyatından, onun keçdiyi zəngin yaradıcılıq yolundan bəhs edir. Rəssamın ağır gəncliyi, tələbəlik illəri, habelə işlədiyi dövrdə qarşısına çıxan çətinliklər filmdə onun özü tərəfindən lakonik şəkildə təsvir olunur.

Mənzərə, natürmort və portret ustası olan rəssamın əsərləri də filmdə özünə yer tutmuşdur. Onun haqqında danışan xalq rəssamları Fərhad Xəlilov və Mais Ağabəyov, eləcə də onun dostu, bəstəkar xalq artisti Arif Məlikov səmimi fikirlərini bölüşmüşlər.

Rəssamın tamaşaçılarla bölüşdüyü xatirələrində onun Musiqili Komediya Teatrında işlədiyi dövr, Şıxəli Qurbanov, Şəmsi Bədəlbəyli, Niyazi haqqındakı söhbətləri maraqlı şəkildə təsvir olunmuşdur. Uzun illər dostluq etdiyi maestro Niyazi ilə münasibətləri haqqında danışdıqları bu dostluğun, maestronun, eləcə də rəssamın özünün xarakterinin bəzi maraqlı çalarlarını diqqətimizə çatdırır.

Filmdə rəssamın ailə həyatından da kadrlar göstərilməklə onun həyat yoldaşının portretləri diqqəti cəlb edir. Gənc rəssamlara tövsiyələrini verən rəssam, filmin sonunda yaşadığı mənalı ömrə görə taleyinə minnətdar olduğunu bildirir.

 Filmin heyəti 

 Film üzərində işləyənlər 
Rejissor: Mübariz Nağıyev
Operator: Köçəri Məmmədov
Prodüser: Xanlar Cəfərov

 Filmdə iştirak edənlər 
Böyükağa Mirzəzadə
Fərhad Xəlilov
Mayis Ağabəyov
Arif Məlikov

 Xarici keçidlər 
 Filmi izlə

 Həmçinin bax 

Kateqoriya:2006-cı ilin Azərbaycan filmləri
Kateqoriya:Bioqrafik filmlər
Kateqoriya:Qısametrajlı sənədli filmlər
Kateqoriya:"Yaddaş" Studiyası